


[bookmark: _Hlk212471918]Dan id-dokument fih l-informazzjoni dwar il-prodott approvata għall-Elucirem, bil-bidliet li saru mill-aħħar proċedura li affettwat l-informazzjoni dwar il-prodott (PSUSA/00000232/202403) qed jiġu immarkati.

Għal aktar informazzjoni, ara s-sit web tal-Aġenzija Ewropea għall-Mediċini: https://www.ema.europa.eu/en/medicines/human/EPAR/elucirem





















ANNESS I
SOMMARJU TAL-KARATTERISTIĊI TAL-PRODOTT


[image: BT_1000x858px]Dan il-prodott mediċinali huwa suġġett għal monitoraġġ addizzjonali. Dan ser jippermetti identifikazzjoni ta’ malajr ta’ informazzjoni ġdida dwar is-sigurtà. Il-professjonisti tal-kura tas-saħħa huma mitluba jirrappurtaw kwalunkwe reazzjoni avversa suspettata. Ara sezzjoni 4.8 dwar kif għandhom jiġu rappurtati reazzjonijiet avversi.


1.	ISEM IL-PRODOTT MEDIĊINALI

Elucirem 0.5 mmol/mL soluzzjoni għall-injezzjoni 


2.	GĦAMLA KWALITATTIVA U KWANTITATTIVA

1 mL ta’ soluzzjoni fih 485.1 mg gadopiclenol (ekwivalenti għal 0.5 mmol ta’ gadopiclenol u għal 78.6 mg ta’ gadolinium).

Għal-lista sħiħa ta’ eċċipjenti, ara sezzjoni 6.1.


3.	GĦAMLA FARMAĊEWTIKA

Soluzzjoni għall-injezzjoni 

Soluzzjoni ċara, bla kulur għal safra ċara

	Ożmolalità medja f’temperatura ta’ 37 °C 
	850 mOsm/kg H2O

	pH
	7.0-7.8

	[bookmark: _Hlk109835540]Viskożità f’20 °C
	12.5 mPa s

	Viskożità f’37 °C
	7.7 mPa s




4.	TAGĦRIF KLINIKU

4.1	Indikazzjonijiet terapewtiċi

Dan il-prodott mediċinali huwa għal użu dijanjostiku biss.

[bookmark: _Hlk35875386]Elucirem huwa indikat f’adulti u fit-tfal ta’ sentejn u aktar għal immaġni bir-reżonanza manjetika (MRI, magnetic resonance imaging) imtejba bil-kuntrast għat-titjib tal-identifikazzjoni u l-viżwalizzazzjoni ta’ patoloġiji bl-interruzzjoni tal-barriera ematoenċefalika (BBB, blood-brain-barrier) u/jew vaskularità anormali ta’:

· il-moħħ, is-sinsla tad-dahar, u tessuti assoċjati tas-sistema nervuża ċentrali (CNS, central nervous system);
· il-fwied, il-kliewi, il-frixa, is-sider, il-pulmun, il-prostata, u s-sistema muskoloskeletali.

Għandu jintuża biss meta tkun essenzjali informazzjoni dijanjostika u din ma tkunx disponibbli b’MRI mhux imtejba..

4.2	Pożoloġija u metodu ta’ kif għandu jingħata

Dan il-prodott mediċinali għandu jingħata biss minn professjonisti tal-kura tas-saħħa mħarrġa b’għarfien espert tekniku fit-twettiq ta’ MRI mtejba b’gadolinium.

Pożoloġija

Id-doża rakkomandata ta’ Elucirem hija ta’ 0.1 mL/kg ta’ piż tal-ġisem (BW, body weight) (ekwivalenti għal 0.05 mmol/kg ta’ BW) biex tipprovdi kuntrast dijanjostikament adegwat għall-indikazzjonijiet kollha.

Id-doża għandha tiġi kkalkulata abbażi tal-BW tal-pazjent u ma għandhiex taqbeż id-doża rakkomandata għal kull kilogramma ta’ BW dettaljata f’din is-sezzjoni. 

Tabella 1 hawn taħt tindika l-volum li għandu jingħata skont il-BW.

Tabella 1: Volum ta’ Elucirem li għandu jingħata skont il-BW
	BW
kilogrammi (kg)
	Volum
millilitri (mL)
	Kwantità
millimoli (mmol)

	10
	1
	0.5

	20
	2
	1.0

	30
	3
	1.5

	40
	4
	2.0

	50
	5
	2.5

	60
	6
	3.0

	70
	7
	3.5

	80
	8
	4.0

	90
	9
	4.5

	100
	10
	5.0

	110
	11
	5.5

	120
	12
	6.0

	130
	13
	6.5

	140
	14
	7.0



Anzjani
Ma huwa meħtieġ l-ebda aġġustament fid-dożaġġ. Għandha tiġi eżerċitata l-kawtela f’pazjenti anzjani (ara sezzjoni 4.4 u 5.2).

Indeboliment tal-kliewi
L-ebda aġġustament fid-dożaġġ ma huwa meħtieġ għal pazjenti bi kwalunkwe livell ta’ indeboliment tal-kliewi. Gadopiclenol għandu jintuża biss f’pazjenti li għandhom indeboliment renali sever (GFR < 30 ml/min/1.73 m2) u f’pazjenti li qegħdin fil-perijodu perioperattiv ta’ trapjant tal-fwied wara analiżi birreqqa tar-riskju/s-siwi u jekk l-informazzjoni dijanjostika hi essenzjali u mhix disponibbli b’MRI mhux imtejjeb b’kuntrast (ara sezzjoni 4.4). Jekk hu tassew meħtieġ li jintuża gadopiclenol, iddoża m’għandiex taqbeż 0.1 mL/kg ta’ BW (ekwivalenti għal 0.05 mmol/kg ta’ BW). M’għandhiex tintuża aktar minn doża waħda waqt skan. Minħabba n-nuqqas ta’ informazzjoni f’każ ta’ amministrazzjoni ripetuta, gadopiclenol l-injezzjonijiet m’għandhomx jiġu ripetuti sakemm l-intervall bejn l-injezzjonijiet ikun tal-anqas ta’ 7 ijiem.

Indeboliment tal-fwied
L-ebda aġġustament fid-dożaġġ ma huwa meqjus meħtieġ għal pazjenti b’indeboliment tal-fwied. Hija rrakkomandata l-kawtela, speċjalment fil-każ ta’ perjodu ta’ trapjant tal-fwied perioperatorju (ara “indeboliment tal-kliewi” hawn fuq). 

Popolazzjoni pedjatrika (sentejn u aktar)
Id-doża rakkomandata u massima ta’ Elucirem hija ta’ 0.1 mL/kg ta’ BW (ekwivalenti għal 0.05 mmol/kg ta’ BW) għall-indikazzjonijiet kollha. M’għandhiex tintuża aktar minn doża waħda waqt scan.

Is-sigurtà u l-effikaċja ta’ Elucirem fit-tfal ta’ anqas minn sentejn għadhom ma ġewx determinati s’issa. M’hemm l-ebda data disponibbli.

Metodu ta’ kif għandu jingħata 

Il-prodott mediċinali huwa għall-użu għal ġol-vini biss. 

[bookmark: _Hlk112767279]Id-doża rakkomandata tingħata ġol-vini bħala injezzjoni bolus f’madwar 2 mL/sec segwita minn tlaħliħa ta’ sodium chloride 9 mg/ml (0.9%), soluzzjoni għall-injezzjoni permezz ta’ injezzjoni manwali jew power injector. 

L-għoti ġol-vini ta’ aġent ta’ kuntrast għandu, jekk possibbli, isir bil-pazjent mimdud. Peress li l-esperjenza turi li l-biċċa l-kbira tal-effetti mhux mixtieqa jseħħu fi ftit minuti wara l-għoti, il-pazjent għandu jinżamm taħt osservazzjoni waqt u wara l-għoti għal mill-anqas nofs siegħa (ara sezzjoni 4.4).
Għal istruzzjonijiet fuq il-prodott mediċinali qabel jingħata, ara sezzjoni 6.6.

Popolazzjoni pedjatrika
Fit-tfal, għandu jintuża Elucirem f’kunjetti b’siringa li tintuża darba biss, ta’ volum adattat għall-ammont li għandu jiġi injettat, sabiex ikun hemm preċiżjoni aħjar tal-volum injettat.

Ksib tal-immaġni

MRI mtejba bil-kuntrast tista’ tibda wara l-injezzjoni skont is-sekwenzi tal-polz użati u l-protokoll għall-eżami. It-titjib ottimali tas-sinjali ġeneralment jiġi osservat matul il-fażi arterjali u f’perjodu ta’ madwar 15-il minuta wara l-injezzjoni. Is-sekwenzi ppeżati-(T1) tal-ħinijiet ta’ rilassament lonġitudinali huma partikolarment adattati għal eżamijiet imtejba bil-kuntrast.

4.3	Kontraindikazzjonijiet

Sensittività eċċessiva għas-sustanza attiva jew għal kwalunkwe sustanza mhux attiva elenkata  fis-sezzjoni  6.1 

[bookmark: _Hlk109837028]4.4	Twissijiet speċjali u prekawzjonijiet għall-użu

Gadopiclenol m'għandux jintuża intratekali. Każijiet serji, ta' periklu għall-ħajja u fatali, primarjament b’reazzjonijiet newroloġiċi (eż. koma, enċefalopatija, aċċessjonijiet), ġew irrappurtati bl-użu intratekali b'aġenti ta’ kuntrast li fihom gadolinium.

Għandhom jiġu applikati l-prekawzjonijiet tas-soltu għall-eżami tal-MRI, bħall-esklużjoni ta’ pazjenti b’pacemakers, klipps vaskulari ferromanjetiċi, pompi tal-infużjoni, stimulaturi tan-nervituri, impjanti fil-widna, jew korpi barranin metalliċi intrakorporali suspettati, partikolarment fl-għajn.

Immaġnijiet tal-MRI prodotti b’dan il-prodott mediċinali għandhom jiġu analizzati u interpretati biss mill-professjonisti tal-kura tas-saħħa mħarrġa fl-interpretazzjoni tal-MRI mtejba b’gadolinium.

M’hemm l-ebda data klinika jew hemm data klinika limitata li tinvestiga l-prestazzjoni ta’ gadopiclenol għall-immaġni tas-CNS f’pazjenti b’disturbi infjammatorji, infettivi, awtoimmuni jew li jaffettwaw il-mijelina (bħal sklerożi multipla), pazjenti b’infart akut jew kroniku, jew pazjenti b’leżjonijiet tas-sinsla tad-dahar intramedullari.
M’hemm ukoll l-ebda data klinika jew hemm data klinika limitata li tinvestiga l-prestazzjoni ta’ gadopiclenol għall-immaġni tal-ġisem f’pazjenti b’kundizzjonijiet infjammatorji, infettivi u awtoimmuni, inkluż pankreatite akuta/kronika, mard infjammatorju tal-musrana, mard infjammatorju tar-reġjun tar-ras u tal-għonq u endometrijożi.

Potenzjal għal sensittività eċċessiva jew reazzjonijiet anafilattiċi

· Bħal b’aġenti ta’ kuntrast oħra li fihom gadolinium, jista’ jkun hemm reazzjonijiet ta’ sensittività eċċessiva, inkluż ta’ periklu għall-ħajja. Reazzjonijiet ta’ sensittività eċċessiva jistgħu jkunu jew allerġiċi (deskritti bħala reazzjonijiet anafilattiċi meta jkunu serji) jew mhux allerġiċi. Jistgħu jseħħu jew immedjatament (anqas minn 60 minuta) wara l-injezzjoni jew wara ċertu żmien (sa 7 ijiem). Reazzjonijiet anafilattiċi jseħħu immedjatament u jistgħu jkunu fatali. Huma indipendenti mid-doża, jistgħu jseħħu anke wara l-ewwel doża tal-prodott, u ħafna drabi huma imprevedibbli.
· Waqt l-eżami, hija meħtieġa sorveljanza minn tabib. Jekk ikun hemm reazzjonijiet ta’ sensittività eċċessiva, l-għoti tal-aġent ta’ kuntrast għandu jitwaqqaf immedjatament u – jekk meħtieġ – għandha tinbeda terapija speċifika. Għalhekk, matul l-eżami kollu għandu jinżamm aċċess għall-vini. Biex jippermettu kontromiżuri ta’ emerġenza immedjati, mediċini xierqa (eż. epinefrina u antistamini), tubu endotrakeali u respiratur għandhom ikunu lesti fil-qrib.
· Ir-riskju ta’ reazzjoni ta’ sensittività eċċessiva jista’ jkun ogħla f’pazjenti bi storja ta’ reazzjoni preċedenti għal aġenti ta’ kuntrast li fihom gadolinium, ażma tal-bronki jew allerġija.

[bookmark: _Hlk35879987]Indeboliment tal-kliewi u fibrożi sistemika nefroġenika (NSF, nephrogenic systemic fibrosis)

Qabel l-għoti ta’ gadopiclenol, hu rakkomandat li l-pazjenti kollha jiġu skrinjati għal funzjonament mhux tajjeb tal-kliewi billi jinkisbu testijiet tal-laboratorju. 

Kien hemm rapporti ta’ fibrosi sistemika nefroġenika (nephrogenic systemic fibrosis (NSF)) assoċjata mal-użu ta’ sustanzi ta’ kuntrast li fihom gadolinju b’indeboliment tal-kliewi akut u kronikament sever (GFR < 30 ml/min/1.73m2). Pazjenti li jkollhom trapjant tal-fwied huma f’riskju partikolari peress li l-inċidenza ta’ falliment tal-kliewi akut huwa għoli f’dan il-grupp. Peress li hemm possibilità li jista’ jkun hemm NSF gadopiclenol, għalhekk għandu jiġi evitat f’pazjenti b’indeboliment talkliewi sever u f’pazjenti fil-perijodu perioperattiv ta’ trapjant tal-fwied wara analiżi bir-reqqa tarriskju/is-siwi u jekk l-informazzjoni dijanjostika hija essenzjali u mhix disponibbli b’MRI mhux imtejjeb b’kuntrast. 

L-emodijalisi ftit wara l-għoti ta’ gadopiclenol tista’ tkun utli fl-eleiminazzjoni ta’ gadopiclenol minn ġol-ġisem. Mhemmx evidenza li tappoġġja l-bidu ta’ emodijalisi għal prevenzjoni jew it-trattament ta’ NSF f’pazjenti li għad mhux ikollhom emodijalisi.

Anzjani

Billi t-tneħħija mill-kliewi ta’ gadopiclenol tista’ tkun indebolita fl-anzjani, huwa partikolarment importanti li pazjenti ta’ 65 sena u aktar jiġu skrinjati għal disfunzjoni tal-kliewi. Għandha tiġi eżerċitata l-kawtela f’pazjenti b’indeboliment tal-kliewi (ara sezzjoni 4.2).

Aċċessjonijiet 

Bħal b’aġenti ta’ kuntrast oħra li fihom gadolinium, hija meħtieġa kawtela speċjali f’pazjenti b’limitu mnaqqas għall-aċċessjonijiet. It-tagħmir u l-mediċini kollha meħtieġa biex jiġġieldu l-konvulżjonijiet li jseħħu waqt l-eżami tal-MRI għandhom ikunu lesti għall-użu minn qabel.

Estravażjoni

Hija meħtieġa kawtela waqt l-għoti biex tiġi evitata kwalunkwe estravażjoni. F’każ ta’ estravażjoni, l-injezzjoni għandha titwaqqaf immedjatament. F’każ ta’ reazzjonijiet lokali, l-evalwazzjoni u t-trattament għandhom isiru kif meħtieġ.

Mard kardjovaskulari

F’pazjenti b’mard kardjovaskulari sever, gadopiclenol għandu jingħata biss wara valutazzjoni bir-reqqa tar-riskju u l-benefiċċju minħabba li s’issa m’hemm l-ebda data disponibbli.

Eċċipjenti

Din il-mediċina fiha anqas minn 1 mmol sodium (23 mg) f’kull 15-il mL, jiġifieri essenzjalment “ħielsa mis-sodium”.

4.5	Interazzjoni ma’ prodotti mediċinali oħra u forom oħra ta’ interazzjoni

Ma twettaq l-ebda studju ta’ interazzjoni.

Prodotti mediċinali konkomitanti li għandhom jiġu kkunsidrati

Imblokkaturi beta, sustanzi vażoattivi, inibituri tal-enzima ta’ konverżjoni tal-anġjotensina, antagonisti tar-riċetturi tal-anġjotensina II inaqqsu l-effikaċja tal-mekkaniżmi ta’ kumpens kardjovaskulari għal disturbi fil-pressjoni tad-demm. It-tabib għandu jikseb informazzjoni qabel l-injezzjoni ta’ gadopiclenol dwar it-teħid konkomitanti ta’ dawk il-prodotti mediċinali.

4.6	Fertilità, tqala u treddigħ

Tqala

Data dwar l-użu b'aġenti ta' kuntrast li fihom gadolinium inkluż gadopiclenol f'nisa tqal hija limitata. Gadopiclenol jista' jgħaddi mill-plaċenta. Mhux magħruf jekk l-esponiment għal gadolinium huwiex assoċjat ma' effetti avversi fil-fetu. Studji f’annimali wrew ftit trasferiment tal-plaċenta u ma wrewx effetti diretti jew indiretti tossiċi fuq is-sistema riproduttiva (ara sezzjoni 5.3). Elucirem m’għandux jingħata waqt it-tqala ħlief meta jkun hemm bżonn speċifiku tal-użu b’gadopiclenol minћabba l-kundizzjoni klinika tal-mara. 

Treddigħ

Aġenti ta’ kuntrast li fihom gadolinium jiġu eliminati fil-ħalib tas-sider tal-bniedem f’ammonti żgħar ħafna. F’dożi kliniċi, l-ebda effett fuq it-tarbija ma huwa mistenni minħabba l-ammont żgħir mneħħi fil-ħalib u l-assorbiment baxx mill-imsaren. It-tkomplija jew it-twaqqif tat-treddigħ għal perjodu ta’ 24 siegħa wara li jingħata Elucirem, għandha tkun fid-diskrezzjoni tat-tabib u tal-omm li qed tredda’.

Fertilità

Studji f’annimali ma jindikawx indeboliment tal-fertilità (ara sezzjoni 5.3).

4.7	Effetti fuq il-ħila biex issuq u tħaddem magni

Elucirem m'għandu l-ebda effett jew influwenza negliġibbli fuq il-ħila biex issuq u tħaddem magni.
4.8	Effetti mhux mixtieqa

Sommarju tal-profil tas-sigurtà

L-aktar reazzjonijiet avversi frekwenti kienu wġigħ fis-sit tal-injezzjoni, uġigħ ta’ ras, dardir, kesħa fis-sit tal-injezzjoni, għeja u dijarea.

Lista f’tabella ta’ reazzjonijiet avversi

Tabella 2 hawn taħt tippreżenta reazzjonijiet avversi bbażati fuq provi kliniċi li jinkludu 1 047 individwu esposti għal gadopiclenol li jvarja minn 0.05 mL/kg ta’ BW (ekwivalenti għal 0.025 mmol/kg ta’ BW) sa 0.6 mL/kg ta’ BW (ekwivalenti għal 0.3 mmol/kg ta’ BW).

Ir-reazzjonijiet avversi huma elenkati hawn taħt skont l-SOC (Sistema tal-Klassifika tal-Organi) u skont il-frekwenza bil-linji gwida li ġejjin: komuni ħafna (≥ 1/10), komuni (≥ 1/100 sa < 1/10), mhux komuni (≥ 1/1 000 sa < 1/100), rari (≥ 1/10 000 sa < 1/1 000), rari ħafna (< 1/10 000). 

Tabella 2: Reazzjonijiet avversi rrappurtati wara l-għoti ta’ gadopiclenol
	Sistema tal-Klassifika tal-Organi
	Frekwenza

	
	Komuni
	Mhux komuni 

	Disturbi fis-sistema immunitarja
	-
	sensittività eċċessiva*

	Disturbi fis-sistema nervuża
	Uġigħ ta’ ras
	Togħma ħażina

	Disturbi gastro-intestinali
	-
	Dijarea, Dardir, 
Uġigħ addominali, Rimettar

	Disturbi ġenerali u 
kondizzjonijiet ta’ mnejn jingħata
	Reazzjoni fis-sit tal-injezzjoni**
	Għeja, Tħoss is-sħana


[bookmark: _Hlk6782182]* Inklużi reazzjonijiet immedjati (dermatite allerġika, eritema, dispnea, disfonija, tagħfis fil-griżmejn, irritazzjoni tal-griżmejn, paresteżija orali u fwawar) u reazzjonijiet ittardjati (edema periorbitali, nefħa, raxx u ħakk).
** Reazzjoni fis-sit tal-injezzjoni tinkludi t-termini li ġejjin: uġigħ fis-sit tal-injezzjoni, edema fis-sit tal-injezzjoni, kesħa fis-sit tal-injezzjoni, sħana fis-sit tal-injezzjoni, ematoma fis-sit tal-injezzjoni u eritema fis-sit tal-injezzjoni.

Deskrizzjoni ta’ reazzjonijiet avversi magħżula 

Sensittività eċċessiva 
Reazzjonijiet immedjati jinkludu effett wieħed jew aktar, li jidhru simultanjament jew wara xulxin, li ħafna drabi jkunu reazzjonijiet tal-ġilda, respiratorji u/jew vaskulari. Kull sinjal jista’ jkun sinjal ta’ twissija ta’ xokk li qed jibda u f’każijiet rari ħafna jwassal għall-mewt.

Fibrożi sistemika nefroġenika (NSF) Ġew irrappurtati każijiet ta’ NSF b’aġenti ta’ kuntrast oħra li fihom gadolinium (ara sezzjoni 4.4).

Popolazzjoni pedjatrika (sentejn u aktar)

Ġew inklużi total ta’ 80 pazjent pedjatriku ta’ sentejn u aktar fil-prova klinika.
Meta mqabbel mal-adulti, il-profil tas-sigurtà ta’ gadopiclenol f’din il-popolazzjoni ma wera l-ebda tħassib speċifiku dwar is-sigurtà.

Seħħew total ta’ 31 Avveniment Avvers li Rriżultaw mit-Trattament (TEAEs, Treatment Emergent Adverse Events) waqt u/jew wara l-għoti ta’ gadopiclenol għal 14-il pazjent (17.5%). Ġew irrappurtati tnax-il TEAE fil-koorti tas-CNS u 2 fil-Koorti tal-ġisem. 
Fost dawn it-TEAEs, avveniment wieħed f’pazjent wieħed (1.25%) mill-koorti tas-CNS ġie kkunsidrat bħala relatat ma’ gadopiclenol. 

Rappurtar ta’ reazzjonijiet avversi suspettati

Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti tal-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali mniżżla f’Appendiċi V.

4.9	Doża eċċessiva

Id-doża unika massima ta’ kuljum ittestjata fil-bnedmin kienet ta’ 0.6 mL/kg ta’ BW (ekwivalenti għal 0.3 mmol/kg ta’ BW), li tikkorrispondi għal 6 darbiet id-doża rakkomandata.

S’issa ma ġie rrappurtat l-ebda sinjal ta’ intossikazzjoni minn doża eċċessiva.

Gadopiclenol jista’ jitneħħa bl-emodijaliżi. Madankollu, m’hemm l-ebda evidenza li l-emodijaliżi hija adattata għall-prevenzjoni tal-fibrożi sistemika nefroġenika (NSF).


5.	PROPRJETAJIET FARMAKOLOĠIĊI

5.1 	Proprjetajiet farmakodinamiċi

[bookmark: _Hlk112790071]Kategorija farmakoterapewtika: mezzi paramanjetiċi tal-kuntrast, Kodiċi ATC: V08CA12.

Gadopiclenol huwa aġent paramanjetiku għall-Immaġni bir-Reżonanza Manjetika (MRI).

Mekkaniżmu ta’ azzjoni 

L-effett li jtejjeb il-kuntrast huwa medjat minn gadopiclenol li huwa kumpless makroċikliku mhux joniku ta’ gadolinium, il-frazzjoni attiva li ssaħħaħ ir-rati ta’ rilassament tal-protoni tal-ilma fil-viċinanza tiegħu fil-ġisem, li jwassal għal żieda fl-intensità tas-sinjal (luminożità) tat-tessuti.

Meta jitqiegħed f’kamp manjetiku (pazjent f’magna tal-MRI), gadopiclenol iqassar il-ħinijiet ta’ rilassament T1 u T2 fit-tessuti mmirati. Il-punt sa fejn aġent ta’ kuntrast jista’ jaffettwa r-rata ta’ rilassament tal-ilma tat-tessuti (1/T1 jew 1/T2) tissejjaħ rilassività (r1 jew r2).

Gadopiclenol jippreżenta rilassività għolja fl-ilma (ara Tabella 3) minħabba l-istruttura kimika tiegħu, peress li jista’ jiskambja żewġ molekuli tal-ilma, li huma marbuta ma’ gadolinium biex ilestu n-numru ta’ koordinazzjoni tiegħu flimkien mal-erba’ nitroġeni u t-tliet ossiġeni tal-funzjonijiet tal-karbossilat tal-kelat ta’ gadopiclenol. Dan jispjega li, gadopiclenol mogħti f’nofs doża ta’ gadolinium meta mqabbel ma’ aġenti ta’ kuntrast oħra mhux speċifiċi li fihom gadolinium, jista’ jipprovdi l-istess titjib tal-kuntrast.

[bookmark: _Ref61292338]Tabella 3: Rilassività f’temperatura ta’ 37 °C għal gadopiclenol
	
	r1 (mmol-1.l.s-1)
	r2 (mmol-1.l.s-1)

	Kamp Manjetiku 
	0.47 T
	1.5 T
	3 T
	0.47 T
	1.5 T
	3 T

	Rilassività fl-ilma
	12.5
	12.2
	11.3
	14.6
	15.0
	13.5

	Rilassività f’mezz bijoloġiku
	13.2
	12.8
	11.6
	15.1
	15.1
	14.7



Effikaċja klinika u sigurtà

Żewġ studji pivotali kienu jinkludu pazjenti adulti li għamlu MRI b’gadopiclenol b’0.1 mL/kg ta’ BW (ekwivalenti għal 0.05 mmol/kg ta’ BW) u MRI b’gadobutrol b’0.1 mL/kg ta’ BW (ekwivalenti għal 0.1 mmol/kg ta’ BW). Studju wieħed (Studju 1; PICTURE) inkluda 256 pazjent li kellhom leżjonijiet tas-CNS magħrufa jew suspettati ħafna b’żoni fokali ta’ BBB imfixkel (eż. tumuri primarji u sekondarji). Il-maġġoranza tal-pazjenti (72%) kellhom tumuri fil-moħħ, 20% kellhom metastażi fil-moħħ jew fis-sinsla tad-dahar u 8% kellhom patoloġiji oħra.
L-istudju l-ieħor (Studju 2; PROMISE) inkluda 304 pazjenti b’anormalitajiet jew leżjonijiet magħrufa jew suspettati f’partijiet oħra tal-ġisem (8% fir-ras u fl-għonq, 28% fit-toraċi, 35% fl-addome, 22% fil-pelvi u 7% fis-sistema muskoloskeletali) u t-tnejn kienu bbażati fuq riżultati ta’ proċedura ta’ immaġni preċedenti bħal CT jew MRI. L-aktar patoloġiji frekwenti kienu tumuri tas-sider (23%) u tumuri tal-fwied (21%).

Il-punt ta’ tmiem primarju kien l-evalwazzjoni tal-viżwalizzazzjoni tal-leżjoni, ibbażata fuq 3 kokriterji (delineazzjoni tal-bordura, morfoloġija interna u grad ta’ titjib tal-kuntrast) minn tliet qarrejja indipendenti blinded, bl-użu ta’ skala ta’ 4 punti. Il-medja tal-punteġġi għal kull wieħed mit-3 kokriterji tal-viżwalizzazzjoni tal-leżjonijiet ġiet ikkalkulata bħala s-somma tal-punteġġi sat-3 l-aktar leżjonijiet rappreżentattivi, diviża bin-numru ta’ leżjonijiet.

Iż-żewġ studji wrew:
- 	Superjorità tal-MRI kkombinata mhux imtejba/imtejba bil-kuntrast (f’Pari) ma’ gadopiclenol fuq MRI mhux imtejba (Pre) għat-3 kriterji kollha ta’ viżwalizzazzjoni tal-leżjonijiet (p < 0.0001 għat-tliet qarrejja, testijiet-t f’pari fuq leżjonijiet li jaqblu).
- 	Nuqqas ta’ inferjorità ta’ gadopiclenol f’0.1 mL/kg ta’ BW (ekwivalenti għal 0.05 mmol/kg ta’ BW) għal gadobutrol f’0.1 mL/kg ta’ BW (ekwivalenti għal 0.1 mmol/kg ta’ BW) (p < 0.0001 għat-tliet qarrejja kollha, testijiet-t f’pari fuq leżjonijiet li jaqblu).  

L-analiżi miġbura tar-riżultat primarju mit-tliet qarrejja, u għal kull kriterju ta’ viżwalizzazzjoni tal-leżjoni wriet ukoll in-nuqqas ta’ inferjorità ta’ gadopiclenol f’0.05 mmol/kg għal gadobutrol f’0.1 mmol/kg fiż-żewġ studji, kif muri fit-tabella 4 hawn taħt. 

Tabella 4: Viżwalizzazzjoni tal-Leżjonijiet – Qari Mhux Fuq is-Sit – Sett Sħiħ ta’ Analiżi
	
	n pazjenti
	Medja LS (SE)
	95% differenza fis-CI
	valur p

	
	
	Gadopiclenol
	Gadobutrol
	Differenza
	
	

	Studju 1 (PICTURE)
	
	
	
	
	
	

	Delineazzjoni tal-bordura
	239
	3.83 ( 0.02)
	3.82 ( 0.02)
	0.01 ( 0.02)
	[ -0.02 ; 0.05]
	0.5025

	Morfoloġija interna
	239
	3.83 ( 0.02)
	3.81 ( 0.02)
	0.02 ( 0.02)
	[ -0.01 ; 0.05]
	0.2006

	Grad ta’ titjib tal-kuntrast
	239
	3.73 ( 0.03)
	3.68 ( 0.03)
	0.05 ( 0.02)
	[ 0.01 ; 0.09]
	0.0172

	Studju 2 (PROMISE)
	
	
	
	
	
	

	Delineazzjoni tal-bordura
	273
	3.60 ( 0.03)
	3.60 ( 0.03)
	-0.00 ( 0.02)
	[ -0.05 ; 0.04]
	0.8987

	Morfoloġija interna
	273
	3.75 ( 0.02)
	3.76 ( 0.02)
	-0.01 ( 0.02)
	[ -0.05 ; 0.03]
	0.6822

	Grad ta’ titjib tal-kuntrast
	273
	3.30 ( 0.04)
	3.29 ( 0.04)
	0.01 ( 0.03)
	[ -0.05 ; 0.07]
	0.8546

	CI: Intervall ta’ Kunfidenza; LS: L-Anqas Kwadrati; SE: Żball Standard.



Il-kriterji sekondarji evalwati kienu jinkludu evalwazzjonijiet kwantitattivi (Proporzjon bejn il-Kuntrast u d-Distorsjoni, Proporzjon bejn il-Leżjoni u l-Moħħ (sfond) u perċentwal ta’ titjib tal-leżjoni), preferenza dijanjostika ġenerali u impatt fuq il-ġestjoni tal-pazjent. 

Fi Studju 1, il-Proporzjon bejn il-Leżjoni u l-Moħħ, u l-perċentwal ta’ titjib tal-leżjoni kienu statistikament ogħla b’mod sinifikanti b’gadopiclenol f’0.1 mL/kg ta’ BW (ekwivalenti għal 0.05 mmol/kg ta’ BW) meta mqabbla ma’ gadobutrol f’0.1 mL/kg ta’ BW (ekwivalenti għal 0.1 mmol/kg ta’ BW) għat-3 qarrejja kollha. Il-Proporzjon bejn il-Kuntrast u d-Distorsjoni kien statistikament ogħla b’mod sinifikanti għal 2 qarrejja. Fi Studju 2, il-perċentwal ta’ titjib tal-leżjoni kien ogħla b’mod sinifikanti b’gadopiclenol f’0.1 mL/kg ta’ BW (ekwivalenti għal 0.05 mmol/kg ta’ BW) meta mqabbel ma’ gadobutrol f’0.1 mL/kg ta’ BW (ekwivalenti għal 0.1 mmol/kg ta’ BW) u ma ġiet osservata l-ebda differenza statistikament sinifikanti għall-Proporzjon bejn il-Leżjoni u l-Isfond.

Parametri ta’ viżwalizzazzjoni ta’ leżjoni (eż., punti ta’ tmiem ko-primarji u valutazzjonijiet kwantitattivi, bħall-Proporzjon bejn il-Kuntrast u l-Istorbju, il-Proporzjon bejn il-Leżjonijiet u l-Moħħ (sfond) u perċentwal ta’ titjib tal-leżjonijiet) ġew ivvalutati fil-leżjonijiet kollha identifikati mill-qarrejja blinded, indipendentement mid-daqs tagħhom, f’aktar minn 86 % tal-pazjenti fl-istudju tas-CNS u f’aktar minn 81 % tal-pazjenti fl-istudju tal-Ġisem, li ma kellhomx aktar minn 3 leżjonijiet. Fil-bqija tal-pazjenti b’aktar minn 3 leżjonijiet viżibbli, intgħażel sottogrupp tal-aktar 3 leżjonijiet rappreżentattivi għall-valutazzjoni tal-punti finali ko-primarji. Għalhekk, f’dawk il-pazjenti, il-leżjonijiet addizzjonali ma ġewx evalwati. Konsegwentement, il-kapaċità teknika tal-viżwalizzazzjoni tal-leżjonijiet għaż-żewġ aġenti tal-kuntrast ma tistax tiġi estrapolata għal dawk il-leżjonijiet mhux magħżula.

Il-preferenza dijanjostika ġenerali ġiet evalwata permezz ta’ pari mqabbla globalment (qari ta’ immaġni miż-żewġ MRI evalwati ħdejn xulxin) minn tliet qarrejja addizzjonali blinded f’kull studju. Ir-riżultati huma miġbura fil-qosor fit-Tabella 5 hawn taħt. Fi Studju 1, fil-maġġoranza, il-qarrejja esprimew preferenza għal immaġnijiet miksuba b’gadopiclenol. Fi Studju 2, fil-maġġoranza, il-qarrejja ma esprimew l-ebda preferenza dijanjostika bejn immaġnijiet miksuba b’gadopiclenol u b’gadobutrol.

Tabella 5: Riżultati dwar preferenza dijanjostika ġenerali għall-Istudju 1 (CNS) u l-Istudju 2 (Ġisem)
	
	Qarrej
	N
	gadopiclenol preferut
	Ebda preferenza
	gadobutrol preferut
	valur p*

	Studju 1 (CNS) 
	4
	241
	108 (44.8%)
	98 (40.7%)
	35 (14.5%)
	< 0.0001

	
	5
	241
	131 (54.4%)
	52 (21.6%)
	58 (24.1%)
	< 0.0001

	
	6
	241
	138 (57.3%)
	56 (23.2%)
	47 (19.5%)
	< 0.0001

	Studju 2 (Ġisem)
	4
	276
	36 (13.0%)
	216 (78.3%)
	24 (8.7%)
	0.1223

	
	5
	276
	40 (14.5%)
	206 (74.6%)
	30 (10.9%)
	0.2346

	
	6
	276
	33 (12.0%)
	228 (82.6%)
	15 (5.4%)
	0.0079


* Test tas-sinjali bil-livelli ta’ Wilcoxon. 

Ġiet irrappurtata bidla fil-pjan ta’ trattament tal-pazjent wara l-għoti ta’ gadopiclenol f’0.1 mL/kg ta’ BW (ekwivalenti għal 0.05 mmol/kg ta’ BW) fi 23.3% u fi 30.1% tal-pazjenti fi Studju 1 u Studju 2, rispettivament.
Analiżi għal kull sottogrupp fl-Istudju 1 uriet li l-pjan ta’ trattament seta’ jinbidel għal 64% mit-22 pazjent li għalihom l-investigatur ikkunsidra li d-dijanjożi ma setgħetx tiġi vvalutata (jew il-grad ta’ tumur glijali ma setax jiġi ddeterminat) ibbażat fuq MRI mhux imtejba, 28% minn 81 pazjent b’dijanjożi malinna u madwar 12% minn 111-il pazjent b’dijanjożi mhux malinna.
Fi Studju 2, il-pjan ta’ trattament seta’ jinbidel wara MRI b’gadopiclenol għal 41% mit-22 pazjent b’dijanjożi mhux valutabbli bbażata fuq MRI mhux imtejba, 32% minn 165 pazjent b’dijanjożi malinna u 14% minn 64 pazjent b’dijanjożi mhux malinna. 

Qari post hoc tal-immaġnijiet kollha miż-żewġ studji pivotali għal indikazzjonijiet tas-CNS u tal-Ġisem sar b’mod kompletament blinded, mhux abbinat, randomizzat. Ġie osservat livell għoli ta’ konkordanza fl-iskoperta ta’ leżjonijiet bejn gadopiclenol b’0.05 mmol/kg u gadobutrol b’0.1 mmol/kg fil-livell tal-leżjoni u fil-livell tal-pazjent. Ir-riżultati huma miġbura fil-qosor fit-Tabella 6 hawn taħt.

Tabella 6: Konkordanza fl-iskoperta tal-leżjonijiet bejn gadopiclenol b’0.05 mmol/kg u gadobutrol f’0.1 mmol/kg
	
	Tqabbil eżatt fil-livell tal-leżjoni*
	Tqabbil eżatt fil-livell tal-pazjent*

	Studju 1 (CNS)
	88.0 % sa 89.8 %
	84.3 % sa 86.0 %

	Studju 2 (Ġisem) ġenerali
	92.3 % sa 95.5 %
	81.3 % sa 85.0 %

	Ras u Għonq 
	89.5 % sa 100 %
	70.6 % sa 94.1 %

	Toraċe
	88.3 % sa 93.2 %
	69.8 % sa 73.2 %

	Pelvi
	91.7 % sa 100 %
	87.5 % sa 94.6 %

	Addome
	94.6 % sa 95.2 %
	84.0 % sa 87.2 %

	Muskuloskeletali 
	100 %
	100 %


* Medda ta’ valuri skont il-qarrej (3 qarrejja għal kull reġjun)

Popolazzjoni pedjatrika
Studju esploratorju wieħed (Studju 3) b’doża waħda ta’ gadopiclenol (0.1 mL/kg ta’ BW ekwivalenti għal 0.05 mmol/kg ta’ BW) inkluda 80 pazjent pedjatriku minn età ta’ sentejn sa 17-il sena b’60 pazjent li kienu qed jagħmlu MRI tas-CNS u 20 pazjent li għamlu MRI tal-Ġisem.
L-effikaċja dijanjostika ġiet evalwata u ma kien hemm l-ebda differenza fost il-gruppi tal-età pedjatriċi.

L-Aġenzija Ewropea għall-Mediċini ddifferiet l-obbligu li jiġu ppreżentati riżultati tal-istudji b’Elucirem f’wieħed jew iktar kategoriji tal-popolazzjoni pedjatrika fl-identifikazzjoni u l-viżwalizzazzjoni ta’ disturbi jew leżjonijiet b’vaskularità anormali suspettata f’diversi partijiet tal-ġisem għal finijiet dijanjostiċi (ara 4.2 għal informazzjoni dwar l-użu pedjatriku).

[bookmark: _Hlk109835366]5.2	Tagħrif farmakokinetiku

Assorbiment

Il-bijodisponibilità assoluta ta’ gadopiclenol (fil-bnedmin) hija ta’ 100%, peress li jingħata biss minn ġol-vini. 

Wara doża ġol-vini ta’ 0.1 sa 0.2 mL/kg ta’ BW (ekwivalenti rispettivament għal 0.05 u 0.1 mmol/kg ta’ BW), is-Cmax kienet ta’ 525 ± 70 µg/mL u 992 ± 233 µg/mL, rispettivament.
Is-Cmax żdiedet b’1.1 darbiet, 1.1 darbiet u 1.4 darbiet u l-AUCinf żdiedet b’1.5 darbiet, 2.5 darbiet u 8.7 darbiet f’pazjenti b’indeboliment tal-kliewi ħafif, moderat u sever, rispettivament wara doża ta’ 0.2 mL/kg ta’ BW (ekwivalenti għal 0.1 mmol/kg ta’ BW). 
Barra minn hekk, iż-żieda fis-Cmax u l-AUCinf hija mistennija li tkun simili b’doża ta’ 0.1 mL/kg ta’ BW (ekwivalenti għal 0.05 mmol/kg ta’ BW) abbażi tar-riżultati ta’ simulazzjonijiet farmakokinetiċi tal-popolazzjoni.

Distribuzzjoni

Wara li jingħata ġol-vini, gadopiclenol jitqassam b’mod rapidu fil-fluwidi ekstraċellulari. 
Wara doża ta’ 0.1 mL/kg ta’ BW (ekwivalenti għal 0.05 mmol/kg ta’ BW) il-volum ta’ distribuzzjoni Vd kien ta’ 12.9 ± 1.7 L.
L-irbit in vitro ta’ 153Gd-gadopiclenol mal-proteini tal-plażma tal-bniedem huwa negliġibbli u indipendenti mill-konċentrazzjoni ta’ gadopiclenol, peress li 153Gd-gadopiclenol intrabat b’rata ta’ 0.0-1.8% ma’ proteini tal-plażma tal-bniedem u 0.0-0.1% maċ-ċelluli ħomor tad-demm tal-bniedem.

Bijotrasformazzjoni

Gadopiclenol ma jiġix metabolizzat. 
In-nuqqas ta’ metaboliżmu huwa kkonfermat minn data in vitro bl-użu ta’ mikrożomi tal-fwied tal-bniedem miġbura inkubati b’153Gd-gadopiclenol. Wara 120 minuta, ≥ 95% tal-153Gd-gadopiclenol baqgħu f’forma mhux mibdula. Ir-riżultati kienu simili meta mikrożomi tal-fwied tal-bniedem, miġbura u inattivati bis-sħana (kontrolli negattivi), ġew inkubati b’153Gd-gadopiclenol, li jindika li 153Gd-gadopiclenol ma jiġix metabolizzat.

Eliminazzjoni

Gadopiclenol jiġi eliminat malajr f’forma mhux mibdula mill-kliewi permezz ta’ filtrazzjoni glomerulari. Wara doża ta’ 0.1 sa 0.2 mL/kg ta’ BW (ekwivalenti rispettivament għal 0.05 u 0.1 mmol/kg ta’ BW), il-medja tal-half-life (t1/2) tal-eliminazzjoni mill-plażma f’voluntiera f’saħħithom b’funzjoni tal-kliewi normali kienet ta’ 1.5 u 1.7 siegħa, rispettivament, u t-tneħħija kienet ta’ 100 ± 10 mL/min u 96 ± 12 mL/min, rispettivament. L-eliminazzjoni mill-awrina hija r-rotta ewlenija tal-eliminazzjoni ta’ gadopiclenol, b’madwar 98% tad-doża li tiġi eliminata fl-awrina wara 48 siegħa irrispettivament mid-doża mogħtija.

Linearità/nuqqas ta’ linearità

Il-profil farmakokinetiku ta’ gadopiclenol huwa lineari fil-medda tad-doża studjata (0.05 sa 0.6 mL/kg ta’ BW ekwivalenti għal 0.025 sa 0.3 mmol/kg ta’ BW), mingħajr differenza bejn l-irġiel u n-nisa. Il-konċentrazzjoni massima medja (Cmax) u l-Erja taħt il-Kurva (AUCinf) żdiedu b’mod proporzjonali mad-doża.

Popolazzjoni pedjatrika 

Sar studju wieħed ta’ Fażi II (Studju 3) b’doża waħda ta’ gadopiclenol ta’ 0.1 mL/kg ta’ BW (ekwivalenti għal 0.05 mmol/kg ta’ BW) u inkluda 60 pazjent pedjatriku minn età ta’ sentejn sa 17-il sena li kienu qed jagħmlu MRI tas-CNS. 
Parametri individwali mbassra mill-mudell farmakokinetiku tal-popolazzjoni u normalizzati mill-BW kienu simili bejn l-adulti u t-tfal. Il-half-life terminali kienet ta’ 1.77 siegħa għall-grupp ta’ età ta’ bejn it-12 u s-17-il sena, 1.48 siegħa għall-grupp ta’ età ta’ bejn is-7 u l-11-il sena u 1.29 siegħa għall-grupp ta’ età ta’ bejn sentejn u 6 snin. It-tneħħija medjana varjat minn 0.08 l/h/kg (għall-grupp ta’ età ta’ bejn it-12 u s-17-il sena) għal 0.12 l/h/kg (għall-grupp ta’ età ta’ bejn sentejn u 11-il sena).

Il-farmakokinetika ta’ gadopiclenol fi tfal minn sentejn sa 17-il sena hija komparabbli mal-farmakokinetiċi fl-adulti. 

Indeboliment tal-kliewi u dijalisabbiltà 

[bookmark: _Hlk67386214]Il-half-life (t1/2) metabolika tittawwal f’individwi b’indeboliment tal-kliewi u tiżdied mal-grad ta’ indeboliment tal-kliewi. F’pazjenti b’indeboliment tal-kliewi ħafif (60 ≤ eGFR < 90 mL/min), moderat (30 ≤ eGFR < 60 mL/min) u sever (15 ≤ eGFR < 30 mL/min), it-t1/2 medja kienet ta’ 3.3, 3.8 u 11.7-il siegħa, rispettivament u t-tneħħija kienet ta’ 1.02, 0.62 u 0.17-il mL/min/kg, rispettivament.
Is-Cmax żdiedet b’1.1 darbiet, 1.1 darbiet u 1.4 darbiet u l-AUCinf żdiedet b’1.5 darbiet, 2.5 darbiet u 8.7 darbiet f’pazjenti b’indeboliment tal-kliewi ħafif, moderat u sever, rispettivament wara doża ta’ 0.2 mL/kg ta’ BW (ekwivalenti għal 0.1 mmol/kg ta’ BW). 
Barra minn hekk, iż-żieda fis-Cmax u l-AUCinf hija mistennija li tkun simili b’doża ta’ 0.1 mL/kg ta’ BW (ekwivalenti għal 0.05 mmol/kg ta’ BW) abbażi tar-riżultati ta’ simulazzjonijiet farmakokinetiċi tal-popolazzjoni.
[bookmark: _Hlk67401411]L-eliminazzjoni mill-awrina tittardja bil-progressjoni tal-livell ta’ indeboliment tal-kliewi. F’pazjenti b’indeboliment tal-kliewi ħafif jew moderat, aktar minn 90% tad-doża mogħtija ġiet irkuprata fl-awrina fi żmien 48 siegħa. F’pazjenti b’indeboliment sever tal-funzjoni tal-kliewi madwar 84% tad-doża mogħtija ġiet irkuprata fl-awrina fi żmien 5 ijiem. 
F’pazjenti b’Mard tal-Kliewi tal-Aħħar Stadju (ESRD, End Stage Renal Disease), emodijaliżi ta’ 4 sigħat neħħiet b’mod effettiv gadopiclenol mill-plażma peress li l-perċentwal ta’ tnaqqis fil-konċentrazzjonijiet tad-demm kien minn 95 sa 98% fi tmiem l-ewwel sessjoni tal-emodijaliżi.

Piż

L-effett tal-piż ġie investigat b’simulazzjonijiet farmakokinetiċi tal-popolazzjoni ta’ pazjenti b’BW li jvarja minn 40 kg sa 150 kg li rċivew doża ta’ gadopiclenol ta’ 0.1 mL/kg ta’ BW (ekwivalenti għal 0.05 mmol/kg ta’ BW). Il-proporzjonijiet tal-AUCinf medjana ta’ gadopiclenol bejn individwu f’saħħtu tipiku ta’ 70 kg u individwi li jiżnu 40 kg u 150 kg kienu ta’ 0.86 u 2.06, rispettivament. Il-proporzjonijiet tal-konċentrazzjonijiet fil-plażma 10, 20 u 30 minuta wara l-għoti bejn individwu f’saħħtu tipiku ta’ 70 kg u individwi li jiżnu 40 kg u 150 kg varjaw minn 0.93 sa 1.26.

5.3	Tagħrif ta’ qabel l-użu kliniku dwar is-sigurtà

Tagħrif mhux kliniku bbażat fuq studji konvenzjonali ta’ sigurtà farmakoloġika, effett tossiku minn dożi ripetuti, effett tossiku fuq il-ġeni, u effett tossiku fuq is-sistema riproduttiva u l-iżvilupp, ma juri l-ebda periklu speċjali għall-bnedmin.
Studji dwar it-tossiċità fuq il-frieħ tal-annimali ma wrew l-ebda sejba rilevanti.


6.	TAGĦRIF FARMAĊEWTIKU

6.1	Lista ta’ eċċipjenti

Tetraxetan
Trometamol 
Hydrochloric acid (għall-aġġustament tal-pH)
Sodium hydroxide (għall-aġġustament tal-pH)
Ilma għall-injezzjonijiet

6.2	Inkompatibbiltajiet

Fin-nuqqas ta’ studji ta’ kompatibbiltà, dan il-prodott mediċinali m’għandux jitħallat ma’ prodotti mediċinali oħrajn.

6.3	Żmien kemm idum tajjeb il-prodott mediċinali

3 snin.

Għall-kunjetti: 

L-istabbiltà kimika u fiżika waqt l-użu ntweriet għal 24 siegħa f’temperatura sa 25 °C. 

Mil-lat mikrobijoloġiku, il-prodott għandu jintuża immedjatament. 
Jekk ma jintużax immedjatament, il-ħinijiet tal-ħażna waqt l-użu u l-kundizzjonijiet qabel l-użu huma r-responsabbiltà tal-utent u normalment ma jkunux itwal minn 24 siegħa f’temperatura ta’ 2 sa 8°C, sakemm il-ftuħ ma jkunx sar f'kundizzjonijiet asettiċi kkontrollati u validati.

6.4	Prekawzjonijiet speċjali għall-ħażna

Għall-kunjetti: 

Dan il-prodott mediċinali m’għandux bżonn ħażna speċjali.

Għal kundizzjonijiet ta' ħażna wara l-ewwel ftuħ tal-prodott mediċinali, ara sezzjoni 6.3.

Għal siringi mimlija għal-lest: 

Tagħmlux fil-friża.

6.5	In-natura tal-kontenitur u ta’ dak li hemm ġo fih

Soluzzjoni għall-injezzjoni ta’ 3 mL f’kunjett ta’ 10 mL (ħġieġ tat-tip I) b’tapp elastomeriku f’daqs tal-pakkett ta’ 1.

Soluzzjoni għall-injezzjoni ta’ 7.5 mL f’kunjett ta’ 10 mL (ħġieġ tat-tip I) b’tapp elastomeriku f’daqsijiet tal-pakkett ta’ 1 jew 25.

Soluzzjoni għall-injezzjoni ta’ 10 mL f’kunjett ta’ 10 mL (ħġieġ tat-tip I) b’tapp elastomeriku f’daqsijiet tal-pakkett ta’ 1 jew 25.

Soluzzjoni għall-injezzjoni ta’ 15-il mL (f’kunjett ta’ 20 mL (ħġieġ tat-tip I) b’tapp elastomeriku f’daqsijiet tal-pakkett ta’ 1 jew 25.

Soluzzjoni għall-injezzjoni ta’ 30 mL f’kunjett ta’ 50 mL (ħġieġ tat-tip I) b’tapp elastomeriku f’daqs tal-pakkett ta’ 1.

Soluzzjoni għall-injezzjoni ta’ 50 mL f’kunjett ta’ 50 mL (ħġieġ tat-tip I) b’tapp elastomeriku f’daqs tal-pakkett ta’ 1.

Soluzzjoni għall-injezzjoni ta’ 100 mL f’kunjett ta’ 100 mL (ħġieġ tat-tip I) b’tapp elastomeriku f’daqs tal-pakkett ta’ 1. 

Soluzzjoni għall-injezzjoni ta’ 7.5 mL, 10 mL jew 15-il mL f’siringa mimlija għal-lest tal-plastik (polipropilen) ta’ 15-il mL, bil-gradwazzjonijiet f’mL, mingħajr labra, b’tapp tal-planġer elastomeriku (bromobutyl) u mgħottija b’għatu tat-tarf elastomeriku (bromobutyl). Daqs tal-pakkett ta’ 1 jew pakkett multiplu li fih 10 (10 pakketti ta’ 1) siringi mimlija għal-lest.

Soluzzjoni għall-injezzjoni ta’ 7.5 mL, 10 mL jew 15-il mL f’siringa mimlija għal-lest ta’ 15-il mL tal-plastik (polipropilen), bil-gradwazzjonijiet f’mL, b’tapp tal-planġer elastomeriku (bromobutyl) u mgħottija b’għatu tat-tarf elastomeriku (bromobutyl) b’sett ta’ għoti għall-injezzjoni manwali (linja ta’ estensjoni waħda u kateter wieħed) f’daqs tal-pakkett ta’ 1.

Soluzzjoni għall-injezzjoni ta’ 7.5 mL, 10 mL jew 15-il mL f’siringa mimlija għal-lest ta’ 15-il mL tal-plastik (polipropilen), bil-gradwazzjonijiet f’mL, b’tapp tal-planġer elastomeriku (bromobutyl) u mgħottija b’għatu tat-tarf elastomeriku (bromobutyl) b’sett ta’ għoti għal injettur Optistar Elite (linja ta’ estensjoni waħda, kateter wieħed u siringa waħda vojta tal-plastik ta’ 60 mL) f’daqs tal-pakkett ta’ 1.

Soluzzjoni għall-injezzjoni ta’ 7.5 mL, 10 mL jew 15-il mL f’siringa mimlija għal-lest tal-plastik (polipropilen) ta’ 15-il mL, bil-gradwazzjonijiet f’mL, b’tapp tal-planġer elastomeriku (bromobutyl) u mgħottija b’għatu tat-tarf elastomeriku (bromobutyl) b’sett ta’ għoti għal injettur Medrad Spectris Solaris EP (linja ta’ estensjoni waħda, kateter wieħed u siringa tal-plastik waħda vojta ta’ 115-il mL) f’daqs tal-pakkett ta’ 1.

Jista’ jkun li mhux il-pakketti tad-daqsijiet kollha jkunu fis-suq.

6.6	Prekawzjonijiet speċjali għar-rimi u għal immaniġġar ieħor

Tużax jekk il-prodott inkluż l-imballaġġ ikun miftuħ jew bil-ħsara. 

Is-soluzzjoni għall-injezzjoni għandha tiġi spezzjonata viżwalment qabel l-użu. 

Soluzzjoni b’sinjali viżibbli ta’ deterjorament (bħal partikoli fis-soluzzjoni, qsim fil-kunjett) m’għandhiex tintuża.

Qabel u waqt l-użu tal-prodott, segwi r-regoli tas-sigurtà, l-iġjene u l-asepsi.

Għall-kunjetti:

It-tapp tal-kunjett għandu jittaqqab darba biss. 

Għas-siringi mimlija għal-lest:

Tużax is-siringa mimlija għal-lest jekk ikun hemm xi sinjali ta’ tnixxija. 

Is-siringa mimlija għal-lest hija għall-użu ta’ darba biss. Tippruvax tuża mill-ġdid anke wara t-tindif jew l-isterilizzazzjoni tas-siringa mimlija għal-lest għall-użu ta’ darba.

Invita l-virga li timbotta fil-planġer tas-siringa. Huwa importanti li ddawwar u timbotta l-virga li timbotta nofs dawra addizzjonali sabiex il-planġer ikun jista’ jdur liberament.
Qabel tuża s-siringa mimlija għal-lest, neħħi l-għatu tat-tarf billi ddawru.
Il-konnessjoni hija kompatibbli ma’ luer 6%.
Il-konnessjonijiet kollha tal-luer għandhom jiġu ssikkati bl-idejn bil-mod mingħajr ma jiġu ssikkati żżejjed biex jiżguraw konnessjoni sigura u biex tiġi pprevjenuta ħsara lill-apparat.
Qabel ma tqabbad mal-pazjent, ipprajmja kompletament il-linja ġol-vini u ċċekkja li m’hemmx arja: żomm is-siringa wieqfa u mbotta l-planġer ’il quddiem sakemm toħroġ l-arja kollha u l-fluwidu jew jidher fil-ponta tal-labra jew jimtela t-tubu.

L-eżattezza tal-volum tad-doża ġiet iċċekkjata u hija konformi mal-ISO 7886-1.
L-eżattezza tad-doża mogħtija għal siringi ta’ 15-il mL, bil-gradwazzjonijiet kull 0.5 mL, tiddependi fuq il-volum injettat. Għal firxa ta’ volum ta’ 5 sa 15-il mL, jista’ jvarja sa ± 0.6 mL.

Meta jintuża ma’ power injector, segwi l-istruzzjonijiet għall-użu tal-injettur.

Kwalunkwe prodott li ma jkunx intuża għandu jintrema fl-aħħar tas-sessjoni tal-eżami.

It-tikketta tat-traċċar li titqaxxar disponibbli fuq il-kunjett jew is-siringa mimlija għal-lest għandha titwaħħal fuq ir-rekord tal-pazjent biex tippermetti reġistrazzjoni preċiża tal-aġent ta’ kuntrast ta’ gadolinium użat. Id-doża użata għandha tiġi rreġistrata wkoll. Jekk jintużaw rekords elettroniċi tal-pazjent, l-isem tal-prodott, in-numru tal-lott u d-doża għandhom jiddaħħlu fir-rekord tal-pazjent.

Kull fdal li ma jkunx intuża jew skart li jibqa’ wara l-użu tal-prodott derivat mir-rimi u oġġetti li jiġu f’kuntatt mal-prodott meta jingħata dan il-prodott b’sistema ta’ applikazzjoni awtomatika għandhom jintremew kif jitolbu l-liġijiet lokali.


7.	DETENTUR TAL-AWTORIZZAZZJONI GĦAT-TQEGĦID FIS-SUQ

Guerbet
15 rue des Vanesses
93420 Villepinte
Franza


8.	NUMRU(I) TAL-AWTORIZZAZZJONI GĦAT-TQEGĦID FIS-SUQ 

[bookmark: _Hlk148304095]EU/1/23/1772/001-025

9.	DATA TAL-EWWEL AWTORIZZAZZJONI/TIĠDID TAL-AWTORIZZAZZJONI

Data tal-ewwel awtorizzazzjoni: 07/12/2023


10.	DATA TA’ REVIŻJONI TAT-TEST

Informazzjoni dettaljata dwar dan il-prodott mediċinali tinsab fuq is-sit elettroniku tal-Aġenzija Ewropea għall-Mediċini http://www.ema.europa.eu



















ANNESS II

A.	MANIFATTUR(I) RESPONSABBLI GĦALL-ĦRUĠ TAL-LOTT

B.	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU

Ċ.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ

D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFETTIV TAL-PRODOTT MEDIĊINALI


A.	MANIFATTUR(I) RESPONSABBLI GĦALL-ĦRUĠ TAL-LOTT

Isem u indirizz tal-manifattur(i) responsabbli għall-ħruġ tal-lott

Guerbet 
16 rue Jean Chaptal
93600 Aulnay-sous-Bois
Franza

BIPSO GmbH 
Robert-Gerwig-Strasse 4 
Singen (Hohentwiel) 
78224 
Il-Ġermanja

Fuq il-fuljett ta’ tagħrif tal-prodott mediċinali għandu jkun hemm l-isem u l-indirizz tal-manifattur responsabbli għall-ħruġ tal-lott ikkonċernat.

[bookmark: OLE_LINK2]B.	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU 

Prodott mediċinali li jingħata b’riċetta ristretta tat-tabib (ara Anness I: Sommarju tal-Karatteristiċi tal-Prodott, sezzjoni 4.2).


Ċ. 	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ

· Rapporti perjodiċi aġġornati dwar is-sigurtà (PSURs)

Ir-rekwiżiti biex jiġu ppreżentati PSURs għal dan il-prodott mediċinali huma mniżżla fil-lista tad-dati ta’ referenza tal-Unjoni (lista EURD) prevista skont l-Artikolu 107c(7) tad-Direttiva 2001/83/KE u kwalunkwe aġġornament sussegwenti ppubblikat fuq il-portal elettroniku Ewropew tal-mediċini. 


D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFIKAĊI TAL-PRODOTT MEDIĊINALI  

· Pjan tal-ġestjoni tar-riskju (RMP)

Id-detentur tal-awtorizzazzjoni għat-tqegħid fis-suq (MAH) għandu jwettaq l-attivitajiet u l-interventi meħtieġa ta’ farmakoviġilanza dettaljati fl-RMP maqbul ippreżentat fil-Modulu 1.8.2 tal-awtorizzazzjoni għat-tqegħid fis-suq u kwalunkwe aġġornament sussegwenti maqbul tal-RMP.

RMP aġġornat għandu jiġi ppreżentat:
· Meta l-Aġenzija Ewropea għall-Mediċini titlob din l-informazzjoni;
· Kull meta s-sistema tal-ġestjoni tar-riskju tiġi modifikata speċjalment minħabba li tasal informazzjoni ġdida li tista’ twassal għal bidla sinifikanti fil-profil bejn il-benefiċċju u r-riskju jew minħabba li jintlaħaq għan importanti (farmakoviġilanza jew minimizzazzjoni tar-riskji).












































ANNESS III

TIKKETTAR U FULJETT TA’ TAGĦRIF
























A. TIKKETTAR

TAGĦRIF LI GĦANDU JIDHER FUQ IL-PAKKETT TA’ BARRA U L-PAKKETT LI JMISS MAL-PRODOTT

Test għall-kaxxa tal-kartun (pakkett ta’ barra) ta’ kunjett ta’ 3 mL, 7.5 mL, 10 mL, 15-il mL, 30 mL, 50 mL u 100 mL għad-daqsijiet tal-pakketti kollha.
It-tikketta ta’ barra fiha Kaxxa blu.

Test għat-tikketta ta’ ġewwa (pakkett li jmiss mal-prodott) ta’ kunjett ta’ 15-il mL, 30 mL, 50 mL u 100 mL.
L-ebda Kaxxa blu ma hija inkluża fit-tikketta ta’ ġewwa.


1.	ISEM TAL-PRODOTT MEDIĊINALI

Elucirem 0.5 mmol/mL soluzzjoni għall-injezzjoni
gadopiclenol


2.	DIKJARAZZJONI TAS-SUSTANZA(I) ATTIVA(I)

1 mL ta’ soluzzjoni fih 485.1 mg ta’ gadopiclenol (ekwivalenti għal 0.5 mmol ta’ gadopiclenol).


3.	LISTA TA’ EĊĊIPJENTI

Eċċipjenti: tetraxetan, trometamol, hydrochloric acid, sodium hydroxide, ilma għall-injezzjonijiet.


4.	GĦAMLA FARMAĊEWTIKA U KONTENUT

Soluzzjoni għall-injezzjoni 

Fuq il-kartuna ta’ barra:
Pakkett wieħed:
[bookmark: _Hlk148396434]Kunjett 1 ta’ 3 mL
Kunjett 1 ta’ 7.5 mL
Kunjett 1 ta’ 10 mL
Kunjett 1 ta’ 15 mL 
Kunjett 1 ta’ 30 mL 
Kunjett 1 ta’ 50 mL 
Kunjett 1 ta’ 100 mL 

Pakkett ieħor:
25 kunjett ta’ 7.5 mL
25 kunjett ta’ 10 mL
25 kunjett ta’ 15 mL

Fuq it-tikketta ta’ ġewwa:
15-il mL
30 mL
50 mL
100 mL




5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.
Użu għal ġol-vini.


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA

Mhux applikabbli.


8.	DATA TA’ SKADENZA

EXP


9.	KONDIZZJONIJIET SPEĊJALI TA’ KIF JINĦAŻEN

Mhux applikabbli.


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN

Mhux applikabbli.


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Guerbet
15 rue des Vanesses 
93420 Villepinte
Franza


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ 

[bookmark: _Hlk148367399][bookmark: _Hlk148304336]EU/1/23/1772/001 Kunjett 1 ta’ 3 mL
EU/1/23/1772/002 Kunjett 1 ta’ 7.5 mL
EU/1/23/1772/003 25 kunjett ta’ 7.5 mL
EU/1/23/1772/004 Kunjett 1 ta’ 10 mL
EU/1/23/1772/005 25 vials of 10 mL
EU/1/23/1772/006 Kunjett 1 ta’ 15 mL 
EU/1/23/1772/007 25 kunjett ta’ 15 mL
EU/1/23/1772/008 Kunjett 1 ta’ 30 mL 
EU/1/23/1772/009 Kunjett 1 ta’ 50 mL 
[bookmark: _Hlk148367562]EU/1/23/1772/010 Kunjett 1 ta’ 100 mL 


13.	NUMRU TAL-LOTT

Lot


14.	KLASSIFIKAZZJONI ĠENERALI TA’ KIF JINGĦATA



15.	ISTRUZZJONIJIET DWAR L-UŻU



16.	INFORMAZZJONI BIL-BRAILLE

Mhux applikabbli.


17.	IDENTIFIKATUR UNIKU – BARCODE 2D

Mhux applikabbli.



18.	IDENTIFIKATUR UNIKU - DATA LI TINQARA MILL-BNIEDEM



Mhux applikabbli.


TAGĦRIF MINIMU LI GĦANDU JIDHER FUQ IL-PAKKETTI Ż-ŻGĦAR EWLENIN 

Test għat-tikketta ta’ ġewwa (pakkett li jmiss mal-prodott) ta’ kunjett ta’ 3 mL, 7.5 mL u 10 mL.


1.	ISEM TAL-PRODOTT MEDIĊINALI U MNEJN GĦANDU JINGĦATA

Elucirem 0.5 mmol/mL Injezzjoni 
gadopiclenol
Użu għal ġol-vini


2.	METODU TA’ KIF GĦANDU JINGĦATA

Mhux applikabbli.


3.	DATA TA’ SKADENZA

EXP


4.	NUMRU TAL-LOTT

Lot


5.	IL-KONTENUT SKONT IL-PIŻ, IL-VOLUM, JEW PARTI INDIVIDWALI

3 mL
7.5 mL
10 mL


6.	OĦRAJN

Mhux applikabbli.




TAGĦRIF LI GĦANDU JIDHER FUQ IL-PAKKETT TA’ BARRA U L-PAKKETT LI JMISS MAL-PRODOTT

Test għall-kaxxa tal-kartun (pakkett ta’ barra) ta’ siringa mimlija għal-lest ta’ 7.5 mL, 10 mL u 15-il mL għal pakkett wieħed u pakkett multiplu.
It-tikketta ta’ barra fiha Kaxxa blu.

Test għat-tikketta ta’ ġewwa (pakkett li jmiss mal-prodott) ta’ siringa mimlija għal-lest ta’ 15-il mL.
L-ebda Kaxxa blu ma hija inkluża fit-tikketta ta’ ġewwa.


1.	ISEM TAL-PRODOTT MEDIĊINALI

Elucirem 0.5 mmol/mL soluzzjoni għall-injezzjoni
gadopiclenol


2.	DIKJARAZZJONI TAS-SUSTANZA(I) ATTIVA(I)

1 mL ta’ soluzzjoni fih 485.1 mg ta’ gadopiclenol (ekwivalenti għal 0.5 mmol ta’ gadopiclenol).


3.	LISTA TA’ EĊĊIPJENTI

Eċċipjenti: tetraxetan, trometamol, hydrochloric acid, sodium hydroxide, ilma għall-injezzjonijiet.


4.	GĦAMLA FARMAĊEWTIKA U KONTENUT

Soluzzjoni għall-injezzjoni 

Fuq il-kartuna ta’ barra:
Pakkett wieħed:
[bookmark: _Hlk148396647]Siringa mimlija għal-lest ta’ 7.5 mL
Siringa mimlija għal-lest ta’ 10 mL
Siringa mimlija għal-lest ta’ 15-il mL
Siringa mimlija għal-lest ta’ 7.5 mL b’sett ta’ għoti għall-injezzjoni manwali (linja ta’ estensjoni + kateter)
Siringa mimlija għal-lest ta’ 10 mL b’sett ta’ għoti għall-injezzjoni manwali (linja ta’ estensjoni + kateter)
Siringa mimlija għal-lest ta’ 15-il mL b’sett ta’ għoti għall-injezzjoni manwali (linja ta’ estensjoni + kateter)

Siringa mimlija għal-lest ta’ 7.5 mL b’sett ta’ għoti għall-injezzjoni b’injettur Optistar Elite (linja ta’ estensjoni + kateter + siringa vojta ta’ 60 mL)
Siringa mimlija għal-lest ta’ 10 mL b’sett ta’ għoti għall-injezzjoni b’injettur Optistar Elite (linja ta’ estensjoni + kateter + siringa vojta ta’ 60 mL)
Siringa mimlija għal-lest ta’ 15-il mL b’sett ta’ għoti għall-injezzjoni b’injettur Optistar Elite (linja ta’ estensjoni + kateter + siringa vojta ta’ 60 mL)

Siringa mimlija għal-lest ta’ 7.5 mL b’sett ta’ għoti għall-injezzjoni b’injettur Medrad Spectris Solaris EP (linja ta’ estensjoni + kateter + siringa vojta ta’ 115-il mL)
Siringa mimlija għal-lest ta’ 10 mL b’sett ta’ għoti għall-injezzjoni b’injettur Medrad Spectris Solaris EP (linja ta’ estensjoni + kateter + siringa vojta ta’ 115-il mL)
Siringa mimlija għal-lest ta’ 15-il mL b’sett ta’ għoti għall-injezzjoni b’injettur Medrad Spectris Solaris EP (linja ta’ estensjoni + kateter + siringa vojta ta’ 115-il mL)

Pakkett multiplu:
10 siringi mimlija għal-lest ta’ 7.5 mL
10 siringi mimlija għal-lest ta’ 10 mL
10 siringi mimlija għal-lest ta’ 15-il mL

Fuq it-tikketta ta’ ġewwa:
15-il mL


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu.
Użu għal ġol-vini.


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJA(IET) SPEĊJALI OĦRA, JEKK MEĦTIEĠA

Mhux applikabbli.


8.	DATA TA’ SKADENZA

EXP


9.	KONDIZZJONIJIET SPEĊJALI TA’ KIF JINĦAŻEN

Tagħmlux fil-friża.


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN

Mhux applikabbli.


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Guerbet
15 rue des Vanesses 
93420 Villepinte
Franza


12.	NUMRU(I) TAL-AWTORIZZAZZJONI GĦAT-TQEGĦID FIS-SUQ 

[bookmark: _Hlk148304594]EU/1/23/1772/011 1 siringa mimlija għal-lest ta’ 7.5 mL
EU/1/23/1772/012 10 (10 x 1) siringi mimlijin għal-lest ta’ 7.5 mL (pakkett multiplu) 
EU/1/23/1772/013 1 siringa mimlija għal-lest ta’ 7.5 mL + sett ta' amministrazzjoni għal injezzjoni manwali (1 linja ta' estensjoni + 1 kateter)
EU/1/23/1772/014 1 siringa mimlija għal-lest ta’ 7.5 mL + sett ta' amministrazzjoni għall-injettur Optistar Elite (1 linja ta' estensjoni + 1 kateter + 1 siringa ta' 60 mL)
EU/1/23/1772/015 1 siringa mimlija għal-lest ta’ 7.5 mL + sett ta' amministrazzjoni għall-injettur Medrad Spectris Solaris EP (1 linja ta' estensjoni + 1 kateter + 1 siringa ta' 115 mL)
EU/1/23/1772/016 Siringa mimlija għal-lest ta’ 10 mL
EU/1/23/1772/017 10 (10 x 1) siringi mimlijin għal-lest ta’ 10 mL (pakkett multiplu)
EU/1/23/1772/018 1 siringa mimlija għal-lest ta’ 10 mL + sett ta' amministrazzjoni għal injezzjoni manwali (1 linja ta' estensjoni + 1 kateter)
EU/1/23/1772/019 1 siringa mimlija għal-lest ta’ 10 mL + sett ta' amministrazzjoni għall-injettur Optistar Elite (1 linja ta' estensjoni + 1 kateter + 1 siringa ta' 60 mL)
EU/1/23/1772/020 1 siringa mimlija għal-lest ta’ 10 mL + sett ta' amministrazzjoni għall-injettur Medrad Spectris Solaris EP (1 linja ta' estensjoni + 1 kateter + 1 siringa ta' 115 mL)
EU/1/23/1772/021 Siringa mimlija għal-lest ta’ 15-il mL
EU/1/23/1772/022 10 10 (10 x 1) siringi mimlijin għal-lest ta’ 15 mL (pakkett multiplu)
EU/1/23/1772/023 1 siringa mimlija għal-lest ta’ 15 mL + sett ta' amministrazzjoni għal injezzjoni manwali (1 linja ta' estensjoni + 1 kateter)
EU/1/23/1772/024 1 siringa mimlija għal-lest ta’ 15 mL + sett ta' amministrazzjoni għall-injettur Optistar Elite (1 linja ta' estensjoni + 1 kateter + 1 siringa ta' 60 mL)
EU/1/23/1772/025 1 siringa mimlija għal-lest ta’ 15 mL + sett ta' amministrazzjoni għall-injettur Medrad Spectris Solaris EP (1 linja ta' estensjoni + 1 kateter + 1 siringa ta' 115 mL)


13.	NUMRU TAL-LOTT

Lot


14.	KLASSIFIKAZZJONI ĠENERALI TA’ KIF JINGĦATA



15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

Mhux applikabbli.


17.	IDENTIFIKATUR UNIKU – BARCODE 2D

Mhux applikabbli.


18.	IDENTIFIKATUR UNIKU - DATA LI TINQARA MILL-BNIEDEM

Mhux applikabbli.


TAGĦRIF MINIMU LI GĦANDU JIDHER FUQ IL-PAKKETTI Ż-ŻGĦAR EWLENIN 
Test għat-tikketta ta’ ġewwa (pakkett li jmiss mal-prodott) ta’ siringa mimlija għal-lest ta’ 7.5 mL u 10 mL.


1.	ISEM TAL-PRODOTT MEDIĊINALI U MNEJN GĦANDU JINGĦATA

Elucirem 0.5 mmol/mL Injezzjoni 
gadopiclenol
Użu għal ġol-vini


2.	METODU TA’ KIF GĦANDU JINGĦATA

Mhux applikabbli.


3.	DATA TA’ SKADENZA

EXP


4.	NUMRU TAL-LOTT

Lot


5.	IL-KONTENUT SKONT IL-PIŻ, IL-VOLUM, JEW PARTI INDIVIDWALI

7.5 mL
10 mL


6.	OĦRAJN

Mhux applikabbli.

























B. FULJETT TA’ TAGĦRIF



Fuljett ta’ tagħrif: Informazzjoni għall-pazjent

Elucirem 0.5 mmol/mL soluzzjoni għall-injezzjoni
gadopiclenol

[image: BT_1000x858px]Dan il-prodott mediċinali huwa suġġett għal monitoraġġ addizzjonali. Dan ser jippermetti identifikazzjoni ta’ malajr ta’ informazzjoni ġdida dwar is-sigurtà. Inti tista’ tgħin billi tirrapporta kwalunkwe effett sekondarju li jista’ jkollok. Ara t-tmiem ta’ sezzjoni 4 biex tara kif għandek tirrapporta effetti sekondarji.

Aqra sew dan il-fuljett kollu qabel ma tingħata din il-mediċina peress li fih informazzjoni importanti għalik.
· Żomm dan il-fuljett. Jista’ jkollok bżonn terġa’ taqrah. 
· Jekk ikollok aktar mistoqsijiet, staqsi lit-tabib, lir-radjologu jew lill-ispiżjar tiegħek.
· Jekk ikollok xi effett sekondarju kellem lit-tabib, lir-radjologu jew lill-ispiżjar tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Ara sezzjoni 4.

F’dan il-fuljett

1.	X’inhu Elucirem u għalxiex jintuża 
2.	X’għandek tkun taf qabel ma tingħata Elucirem
3.	Kif se jingħatalek Elucirem
4.	Effetti sekondarji possibbli
5.	Kif taħżen Elucirem
6.	Kontenut tal-pakkett u informazzjoni oħra

1.	X’inhu Elucirem u għalxiex jintuża

[bookmark: _Hlk112792754]Elucirem huwa aġent ta’ kuntrast li jżid il-kuntrast tal-immaġnijiet miksuba waqt l-eżamijiet tal-immaġni bir-reżonanza manjetika (MRI). Elucirem fih is-sustanza attiva gadopiclenol.

Dan itejjeb il-viżwalizzazzjoni u d-delineazzjoni ta’ strutturi anormali jew leżjonijiet ta’ ċerti partijiet tal-ġisem u jgħin fid-differenzazzjoni bejn tessut b’saħħtu u marid. 
Dan jintuża fl-adulti u fit-tfal (minn età ta’ sentejn ’il fuq).

Jingħata bħala injezzjoni ġol-vina tiegħek. Din il-mediċina hija għal użu dijanjostiku biss u se tingħata biss minn professjonisti tal-kura tas-saħħa b’esperjenza fil-qasam tal-prattika klinika tal-MRI.


2.	X’għandek tkun taf qabel ma tingħata Elucirem

Elucirem m’għandux jingħatalek
-	jekk inti allerġiku għal gadopiclenol jew għal xi sustanza oħra ta’ din il-mediċina (imniżżla fis-sezzjoni 6).

Twissijiet u prekawzjonijiet 
Kellem lit-tabib, lir-radjologu jew lill-ispiżjar tiegħek qabel tingħata Elucirem:
· jekk kellek reazzjoni preċedenti għal kwalunkwe aġent ta’ kuntrast,
· jekk għandek l-ażma,
· jekk għandek storja ta’ allerġija (bħal hayfever, ħorriqija),
· jekk il-kliewi tiegħek ma jaħdmux sew,
· jekk kellek aċċessjonijiet (attakki) jew qed tiġi ttrattat għall-epilessija,
· jekk għandek marda li taffettwalek qalbek jew il-vini/arterji tad-demm tiegħek.

F’dawn il-każijiet kollha, it-tabib tiegħek se jiddeċiedi jekk l-eżami maħsub huwiex possibbli jew le. Jekk tingħata Elucirem, it-tabib jew ir-radjologu tiegħek se jieħu l-prekawzjonijiet meħtieġa u l-għoti tiegħu se jiġi mmonitorjat bir-reqqa.

It-tabib jew ir-radjologu tiegħek jista’ jiddeċiedi li jagħmel test tad-demm biex jiċċekkja kemm il-kliewi tiegħek qed jaħdmu tajjeb qabel ma jieħu d-deċiżjoni li juża Elucirem, speċjalment jekk għandek età ta’ 65 sena jew aktar.

Mediċini oħra u Elucirem
Għid lit-tabib, lir-radjologu jew lill-ispiżjar tiegħek jekk qed tieħu, ħadt dan l-aħħar jew tista’ tieħu xi mediċini oħra.
B’mod partikolari, jekk jogħġbok informa lit-tabib, lir-radjologu jew lill-ispiżjar tiegħek jekk qed tieħu jew ħadt dan l-aħħar mediċini għal disturbi tal-qalb u tal-pressjoni tad-demm bħal imblokkaturi-beta, sustanzi vażoattivi, inibituri tal-enzima ta’ konverżjoni tal-anġjotensina (ACE, angiotensin-converting enzyme), antagonisti tar-riċetturi tal-anġjotensina II.

Tqala u treddigħ 

Tqala
Gadopiclenol jista' jgħaddi mill-plaċenta. Mhux magħruf jekk jaffettwax lit-tarbija.

Għid lit-tabib jew lir-radjologu tiegħek jekk taħseb li inti tqila, jew tista’ toħroġ tqila peress li Elucirem m’għandux jintuża waqt it-tqala sakemm ma jkunx strettament meħtieġ.

Treddigħ
Għid lit-tabib jew lir-radjologu tiegħek jekk qed tredda’ jew se tibda tredda’. 
It-tabib tiegħek se jiddiskuti jekk għandekx tkompli jew twaqqaf it-treddigħ għal perjodu ta’ 24 siegħa wara li tirċievi Elucirem.

Sewqan u tħaddim ta’ magni
[bookmark: _Hlk109833132]Elucirem m'għandu l-ebda effett jew effett negliġibbli fuq il-ħila biex issuq u tħaddem magni. Madankollu, jekk tħossok ma tiflaħx wara l-eżami, m’għandekx issuq jew tħaddem magni.

Elucirem fih is-sodium
Din il-mediċina fiha anqas minn 1 mmol sodium (23 mg) f’kull kunjett ta’ 15-il mL, jiġifieri essenzjalment “ħielsa mis-sodium”.


3.	Kif se jingħatalek Elucirem

Elucirem se jiġi injettat ġol-vina tiegħek permezz ta’ labra żgħira minn professjonist speċjalizzat fil-kura tas-saħħa.
Jista’ jingħata bl-idejn jew b’injettur awtomatiku.

It-tabib jew ir-radjologu tiegħek se jiddetermina d-doża li se tirċievi u jissorvelja l-injezzjoni.
Id-doża tas-soltu ta’ 0.1 mL/kg ta’ piż tal-ġisem hija l-istess fl-adulti u fit-tfal ta’ sentejn u aktar.

Fit-tfal, it-tabib jew ir-radjologu tiegħek se juża Elucirem f’kunjetti b’siringa li tintuża darba biss biex ikun jista’ jkollu preċiżjoni aħjar tal-volum injettat.

Wara l-injezzjoni, inti se tinżamm taħt superviżjoni għal mill-anqas 30 minuta. Dan huwa l-ħin fejn jistgħu jseħħu l-aktar reazzjonijiet mhux mixtieqa (bħal reazzjonijiet allerġiċi). Madankollu, f’każijiet rari, ir-reazzjonijiet jistgħu jseħħu wara sigħat jew jiem. 

Użu f’pazjenti bi problemi serji tal-kliewi
L-użu ta’ Elucirem mhux rakkomandat f’pazjenti bi problemi serji tal-kliewi. Madankollu, jekk ikun meħtieġ, għandek tirċievi biss doża waħda ta’ Elucirem waqt scan u m’għandekx tirċievi t-tieni injezzjoni għal mill-anqas 7 ijiem.

Użu fl-anzjani
Mhuwiex meħtieġ li taġġusta d-doża tiegħek jekk għandek età ta’ 65 sena jew aktar, iżda jista’ jsirlek test tad-demm biex jiġi vverifikat kemm il-kliewi tiegħek qed jaħdmu tajjeb.

Jekk tirċievi Elucirem aktar milli suppost
Huwa improbabbli ħafna li tirċievi doża eċċessiva ta’ Elucirem, peress li din se tingħatalek minn professjonist imħarreġ fil-kura tas-saħħa. Jekk iseħħ dan, Elucirem jista’ jitneħħa mill-ġisem permezz ta’ emodijaliżi (tindif tad-demm).

Jekk għandek aktar mistoqsijiet dwar l-użu ta’ din il-mediċina, staqsi lit-tabib, lir-radjologu jew lill-ispiżjar tiegħek.


4.	Effetti sekondarji possibbli

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux f’kulħadd. 

Wara li tingħata Elucirem, inti se tinżamm taħt osservazzjoni. Il-biċċa l-kbira tal-effetti sekondarji jseħħu fi ftit minuti. Hemm riskju żgħir li jista’ jkollok reazzjoni allerġika għaliha. Dawn l-effetti jistgħu jseħħu immedjatament u sa sebat ijiem wara l-injezzjoni. Reazzjonijiet bħal dawn jistgħu jkunu severi u jirriżultaw f’xokk (każ ta’ reazzjoni allerġika li tista’ tipperikolalek ħajtek).

Għid lit-tabib, lir-radjologu jew lill-professjonist tas-saħħa tiegħek immedjatament jekk ikollok xi wieħed mill-effetti sekondarji li ġejjin peress li jistgħu jkunu l-ewwel sinjali ta’ xokk:
· nefħa tal-wiċċ, tax-xufftejn, tal-ilsien jew tal-griżmejn
· sturdament ħafif (pressjoni tad-demm baxxa)
· diffikultajiet biex tieħu n-nifs
· raxx tal-ġilda
· sogħla, għatis jew imnieħer iqattar

Effetti sekondarji possibbli li ġew osservati waqt provi kliniċi b’Elucirem huma elenkati hawn taħt skont il-probabbiltà tagħhom:

	Frekwenza 
	Effetti sekondarji possibbli 

	Komuni (jistgħu jaffettwaw sa persuna 1 minn kull 10) 
	Reazzjoni fis-sit tal-injezzjoni*
Uġigħ ta’ ras

	Mhux komuni 
(jistgħu jaffettwaw sa persuna 1 minn kull 100) 
	Reazzjoni allerġika**
Dijarea
Dardir (tħossok ma tiflaħx)
Eżawriment (għeja)
Uġigħ addominali
Togħma mhux tas-soltu fil-ħalq
Sensazzjoni ta’ sħana
Rimettar (tħossok imdardar)


*Reazzjoni fis-sit tal-injezzjoni tinkludi: uġigħ, nefħa, tħoss il-bard, tħoss is-sħana, tbenġil jew ħmura. 
**Reazzjoni allerġika tista’ tinkludi: infjammazzjoni tal-ġilda, ħmura tal-ġilda, diffikultajiet biex tieħu n-nifs, indeboliment tal-vuċi, tagħfis fil-griżmejn, irritazzjoni tal-griżmejn, sensazzjoni anormali fil-ħalq, ħmura temporanja tal-wiċċ (reazzjonijiet bikrija) u għajnejn minfuħa, nefħa, raxx u ħakk (reazzjonijiet li joħroġu tard).

Kien hemm rapporti ta’ fibrożi sistemika nefroġenika (NSF) (li tikkawża t-twebbis tal-ġilda u tista’ taffettwa wkoll it-tessut artab u l-organi interni) b’aġent ta’ kuntrast ieħor li fih gadolinium iżda ma ġie rrappurtat l-ebda każ ta’ NSF b’Elucirem waqt il-provi kliniċi.

Rappurtar tal-effetti sekondarji
Jekk ikollok xi effett sekondarju, kellem lit-tabib jew lill-ispiżjar tiegħek. Dan jinkludi xi effett sekondarju possibbli li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali mniżżla f’Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5.	Kif taħżen Elucirem

Żomm din il-mediċina fejn ma tidhirx u ma tintlaħaqx mit-tfal.

Tużax din il-mediċina wara d-data ta’ meta tiskadi li tidher fuq il-kunjett jew is-siringa mimlija għal-lest jew il-kaxxa tal-kartun wara “EXP”. Id-data ta’ meta tiskadi tirreferi għall-aħħar ġurnata ta’ dak ix-xahar.

Din il-mediċina hija soluzzjoni ċara, bla kulur għal safra ċara.
Tużax din il-mediċina jekk is-soluzzjoni ma tkunx ċara jew jekk fiha partikoli viżibbli.

Għall-kunjetti: Din il-mediċina m’għandhiex bżonn ħażna speċjali.
L-istabbiltà kimika u fiżika waqt l-użu ntweriet għal 24 siegħa f’temperatura sa 25 °C. Mil-lat mikrobijoloġiku, il-prodott għandu jintuża immedjatament wara li jinfetaħ.

Għal siringi mimlija għal-lest: Tagħmlux fil-friża.

Tarmix mediċini mal-ilma tad-dranaġġ jew mal-iskart domestiku. Staqsi lill-ispiżjar tiegħek dwar kif għandek tarmi mediċini li m’għadekx tuża. Dawn il-miżuri jgħinu għall-protezzjoni tal-ambjent.


6.	Kontenut tal-pakkett u informazzjoni oħra

X’fih Elucirem 
· Is-sustanza attiva hi gadopiclenol. Kull mL ta’ soluzzjoni fih 485.1 mg ta’ gadopiclenol (ekwivalenti għal 0.5 mmol ta’ gadopiclenol u għal 78.6 mg ta’ gadolinium).
· Is-sustanzi mhux attivi l-oħra huma tetraxetan, trometamol, hydrochloric acid (għall-aġġustament tal-pH), sodium hydroxide (għall-aġġustament tal-pH) u ilma għall-injezzjonijiet. Ara sezzjoni 2 “Elucirem fih is-sodium”

Kif jidher Elucirem u l-kontenut tal-pakkett

Hija soluzzjoni għall-injezzjoni ċara, bla kulur għal isfar ċar.

Dan jiġi f’pakketti li jinkludu:
· Kunjett wieħed li fih 3, 7.5, 10, 15, 30, 50 jew 100 mL ta’ soluzzjoni għall-injezzjoni.
· 25 kunjett li fihom 7.5, 10 jew 15-il mL ta’ soluzzjoni għall-injezzjoni.
· 1 jew 10 (10 x 1) siringi mimlija għal-lest li fihom 7.5, 10 jew 15-il mL ta’ soluzzjoni għall-injezzjoni.
· Siringa mimlija għal-lest li fiha 7.5, 10 jew 15-il mL ta’ soluzzjoni għall-injezzjoni b’sett ta’ għoti għall-injezzjoni manwali (linja ta’ estensjoni waħda u kateter wieħed).
· Siringa mimlija għal-lest li fiha 7.5, 10 jew 15-il mL ta’ soluzzjoni għall-injezzjoni b’sett ta’ għoti għall-injezzjoni bl-injettur Optistar Elite (linja ta’ estensjoni waħda, kateter wieħed u siringa waħda vojta tal-plastik ta’ 60 mL).
· Siringa mimlija għal-lest li fiha 7.5, 10 jew 15-il mL ta’ soluzzjoni għall-injezzjoni b’sett ta’ għoti għall-injezzjoni bl-injettur Medrad Spectris Solaris EP (linja ta’ estensjoni waħda, kateter wieħed u siringa waħda vojta tal-plastik ta’ 115-il mL).

[bookmark: _Hlk92372513]Jista’ jkun li mhux il-pakketti tad-daqsijiet kollha jkunu fis-suq.

Detentur tal-Awtorizzazzjoni għat-Tqegħid fis-Suq
Guerbet
15 rue des Vanesses
93420 Villepinte
Franza

Manifattur
Guerbet 
16 rue Jean Chaptal
93600 Aulnay-sous-Bois
Franza

BIPSO GmbH 
Robert-Gerwig-Strasse 4 
Singen (Hohentwiel) 
78224 
Il-Ġermanja

Għal kull tagħrif dwar din il-mediċina, jekk jogħġbok ikkuntattja lir-rappreżentant lokali tad-Detentur tal-Awtorizzazzjoni għat-Tqegħid fis-Suq:

	[bookmark: _Hlk212471805]België/Belgique/Belgien
sa Guerbet nv
Tél/Tel: +32 2 726 21 10

	Lietuva
Guerbet
Tel: +33 1 45 91 50 00


	България
Guerbet
Teл.: +33 1 45 91 50 00

	Luxembourg/Luxemburg
sa Guerbet nv
Tél/Tel: +32 2 726 21 10


	Česká republika
Diagnostic Pharmaceuticals a.s.
Tel: +420 241 431 122
	Magyarország
Astromedic Kft
Tel.: +36-30-9444921

	Danmark
Vingmed A/S
Tlf.: +45823365

	Malta
Guerbet
Tel: +33 1 45 91 50 00


	Deutschland
Guerbet GmbH
Tel: +49 6196 76 20
	Nederland
Guerbet Nederland B.V.
Tel: +31 183 633 688



	Eesti
Guerbet
Tel: +33 1 45 91 50 00

	Norge
Guerbet
Tlf: +33 1 45 91 50 00

	Ελλάδα
Syn Innovation Lab A.E.
Τηλ.: +30 216 9390105/177

	Österreich
Guerbet Ges.m.b.H.
Tel: +43 1 710 62 06


	España
Laboratorios Farmacéuticos Guerbet S.A.
Tel: +34 915 04 50 00

	Polska
Guerbet Poland Sp. z o.o
Tel.: +48 22 668 41 10


	France
Guerbet France
Tél: +33 1 45 91 50 00
	Portugal
Martins & Fernandes S.A
Tel: +351 21 75 73 215



	
Hrvatska
Pharmacol d.o.o.
Tel: +385 1 4852 947

	România
ThreePharm SRL
Tel: +4 0265 268 670

	Ireland
Guerbet
Tel: +33 1 45 91 50 00

	Slovenija
Pharmacol d.o.o.
Tel: +385 1 4852 947


	Ísland
Guerbet
Tel: +33 1 45 91 50 00
	Slovenská republika
Guerbet
Tel: +33 1 45 91 50 00


	Italia
Guerbet S.p.A
Tel: +39 297 168 200
	Suomi/Finland
Grex Medical Oy
+358 50 3600 082


	Κύπρος
Guerbet
Τηλ: +33 1 45 91 50 00
	Sverige
Vingmed AB
Tel: +46 8 583 593 00


	Latvija
Guerbet
Tel: +33 1 45 91 50 00

	




Dan il-fuljett kien rivedut l-aħħar f’.

Sorsi oħra ta’ informazzjoni

Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini: http://www.ema.europa.eu.

<------------------------------------------------------------------------------------------------------------------------>

It-tagħrif li jmiss qed jingħata biss għall-professjonisti tal-kura tas-saħħa:

Għal dettalji dwar kif tuża l-prodott, jekk jogħġbok irreferi għas-sezzjoni 6.6 Prekawzjonijiet speċjali għar-rimi u għal immaniġġar ieħor tas-Sommarju tal-Karatteristiċi tal-Prodott ta’ dan il-prodott.


























Anness IV
Konklużjonijiet xjentifiċi u raġunijiet għall-varjazzjoni għat-termini tal-awtorizzazzjoni(jiet) għat-tqegħid fis-suq







Konklużjonijiet xjentifiċi
Meta jiġi kkunsidrat ir-Rapport ta' Valutazzjoni tal-PRAC dwar il-PSUR(s) għal gadopiclenol, il-konklużjonijiet xjentifiċi tal-PRAC huma kif ġej: 
Fid-dawl tad-data disponibbli dwar l-għoti waqt it-tqala u fid-dawl tad-data disponibbli dwar l-amministrazzjoni intratekali mill-letteratura, rapporti spontanji u fid-dawl ta' mekkaniżmu ta' azzjoni plawżibbli, il-PRAC iqis li relazzjoni kawżali bejn gadopiclenol u r-riskji minħabba l-użu waqt it-tqala u amministrazzjoni intratekali hija għall-inqas possibbiltà raġonevoli. Il-PRAC ikkonkluda li l-informazzjoni tal-prodott ta' prodotti li fihom gadopiclenol għandha tiġi emendata skont dan.
Wara li reġa' eżamina r-rakkomandazzjoni tal-PRAC, is-CHMP jaqbel mal-konklużjonijiet globali u mar-raġunijiet għar-rakkomandazzjoni tal-PRAC.
Raġunijiet għall-varjazzjoni għat-termini tal-Awtorizzazzjoni(jiet) għat-Tqegħid fis-Suq
Abbażi tal-konklużjonijiet xjentifiċi għal gadopiclenol is-CHMP huwa tal-fehma li l-bilanċ bejn il-benefiċċju u r-riskju ta’ prodott(i) mediċinali li fih/fihom gadopiclenol huwa favorevoli suġġett għall-bidliet proposti għall-informazzjoni tal-prodott.
Is-CHMP jirrakkomanda li t-termini għall-Awtorizzazzjoni(jiet) għat-Tqegħid fis-Suq għandhom ikunu varjati.

